蘇保羅又嚟香港探老友 聽日入場捧友瑩仁？
2024年05月18日 10:37
東網電視
更多新聞短片
蘇保羅今朝現身沙田馬場。
前香港練馬師蘇保羅自前季尾決定退休唔冇從練後，間唔中都會返嚟香港探吓啲老友，今朝就見到佢落咗嚟沙田馬場，梗係同一班老友聚吓舊，仲喺烽火台同潘頓吹水吹咗一大輪，之後又上咗二樓搵吓同鄉黎昭昇，喺馬場逗留咗一段時間先走。
據蘇保羅同我哋《東網》馬經記者透露，佢話今次嚟香港逗留兩、三日，主要都係想見吓啲老友，佢仲話下個禮拜一約咗另一位前練馬師李易達食飯。另外，佢都話明聽日會入場睇吓馬，咁啱佢老友楊毅有份嘅「友瑩仁」角逐第7場三班田草1600米會員盃，莫非佢為此駒打氣？如果呢隻馬順利掄元，相信大家應該會見到蘇保羅拉頭馬啩。